Žemutinės Saksonijos stadionas

Žemutinės Saksonijos stadionas (vok. Niedersachsenstadion) – futbolo stadionas Hanoveryje, Žemutinėje Saksonijoje, Vokietijoje. Vietos klubo SV Hannover 96 namų arena. Stadione yra koncertavę „Rolling Stones“, Phil Collins, „Genesis“, „Pink Floyd“, Tina Turner, „Metallica“, „AC/DC“, „Coldplay“, Bruce Springsteen, Robbie Williams, „Scorpions“ ir kiti atlikėjai. Istotija Stadionas atidarytas 1954 m. rugsėjo 26 d., nuo 1959 m. čia žaidžia SV Hannover 96 klubas. Stadione vyko 1974 m. pasaulio futbolo čempionatas (4 rungtynės), 1988 m. Europos futbolo čempionatas (2 rungtynės), 2005 m. FIFA konfederacijų taurė (3 rungtynės), 2006 m. pasaulio futbolo čempionatas (5 rungtynės). Nuo 2003 m. kovo iki 2004 m. gruodžio vyko stadiono rekonstrukcijos darbai. Stoge buvo sumontuotas apšvietimas iš 150 lempų (kiekviena skleidžia 1500 liuksų šviesą). Stadione sumontuotos 2 spalvotos švieslentės, kurių kiekvienos ekranas yra 41 m² ploto. 26 400 W, 66 garsiakalbių garso sistema užtikrina puikius garso efektus. Po rekonstrukcijos stadionas gali talpinti 49 000 žiūrovų. 2002–2013 m. stadionas vadinosi AWD arena, 2013–2022 m. HDI arena. Rungtynės Šaltiniai